Lõpuks on see siis juhtunud. Saimegi uusi inimesi - ei olnud ainult vananaiste jutt ja tühi loba kollases ajakirjanduses.  Eile liitusid Ingel ja Mohammed (ei naera!) ja täna Remi.  Ingel on selline natuke väsinud olemisega itaallanna, kes on indialasega  abielus. Mohammed on natuke Raadi moodi kõhetu noormees Jordaaniast. Remi, kes näeb välja umbes nagu Coldplay laulja ülikoolipäevil, on lähetatud meile Montreali kontorist, kus ta kliendikoordinaator oli, aga tema Toulouse'i päritolu ja tres magnifique prantsuse keel on meile rohkem abiks, nii et näpsasime ta omale.